Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A határõrizetrõl és Határõrségrõl szóló 1997. évi XXXII. törvény, valamint a kapcsolódó törvények módosításáról szóló kormány-elõterjesztés tervezete
Paragraph Index: 344

A határõrizetrõl és Határõrségrõl szóló 1997. évi XXXII. törvény, valamint a kapcsolódó törvények módosításáról szóló kormány-elõterjesztés tervezete A tervezetet a Belügyminisztérium küldte meg az állampolgári jogok országgyûlési biztosának és általános helyettesének, akik azt közösen véleményezték. A tervezet szerint tranzitterületet a „nemzetközi közforgalmú repülõtéren” lehetett volna kijelölni. Az országgyûlési biztosok felhívták az elõterjesztõ figyelmét arra, hogy az Emberi Jogok Európai Bíróságának (a továbbiakban: Bíróság) a 17/1995/523/609. számú ítéletében megfogalmazott álláspontja, továbbá a nemzetközi gyakorlat szerint tranzitterület nemcsak a nemzetközi repülõtereken, hanem minden olyan helyen, így például nemzetközi utasforgalmat lebonyolító kikötõkben is ki kell jelölni, ahol az országhatár fizikai átlépése már a beutazás jogi feltételeinek ellenõrzését megelõzõen megtörténik. Kétségtelen, hogy Magyarország – az említett ügyben érintett Franciaországtól eltérõen – tengeri 2006/162/II. szám kikötõkkel nem, azonban nemzetközi utasforgalmat lebonyolító folyami kikötõkkel rendelkezik (egy ilyen például a Budapesti Határõr Igazgatóság illetékességi területén, a Belgrád rakparton üzemel). Az említett okból a tervezet olyan tartalmú módosítását javasoljuk, ami a tranzitterületnek a (folyami) kikötõkben történõ kijelölésére vonatkozó jogi, illetve gyakorlati elvárásoknak is megfelel. A tranzitterület mint jogi kategória alkotmányos jelentõsége abban rejlik, hogy a Bíróság – hivatkozott számú ítéletében kifejtett – álláspontja szerint a személyeknek az említett területen tartása szabadságkorlátozásnak minõsül, vagyis a tranzitterület határai egyben a szabadságkorlátozással érintett személyek mozgási szabadságának fizikai határait is jelentik. Az említett okból garanciális jelentõsége van annak, hogy a tranzitterület kijelölésével kapcsolatos eljárási kérdéseket jogszabály rendezze. Az országgyûlési biztosok a tervezet olyan tartalmú módosítását javasolták, ami a tranzitterület kijelölésével összefüggõ végrehajtási szabályok megalkotását a pénzügyminiszter, illetve a belügyminiszter közös hatáskörébe utalná. Úgy vélték, hogy esetleg egy közös miniszteri rendeletben lenne célszerû meghatározni azt, hogy a tranzitterület határait milyen szintû szerv milyen eljárásban jelölné ki, a döntésérõl formális határozatot kell-e hoznia vagy sem, azt hogyan kell kihirdetnie stb. A tervezet még nem lépett hatályba (Gy 383/2005.). Az Európai Gazdasági Térségrõl szóló Egyezményben részes tagállamok állampolgárainak és családtagjaiknak magyarországi tartózkodásáról szóló törvényjavaslatról szóló kormány-elõterjesztés tervezete A tervezetet a Belügyminisztérium küldte meg véleményezésre az állampolgári jogok országgyûlési biztosa általános helyettesének. Az országgyûlési biztos általános helyettese a törvényjavaslat 38. § (2) és (3) bekezdései kapcsán jelezte, hogy azokat indokolt lenne összhangba hozni az anyakönyvekrõl, a házasságkötési eljárásról és a névviselési eljárásról szóló

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes